text: Væbnet røveri mod Kwik Spar i Haderslev
  13 juni 2013 kl. 05.07
  Gerningsmand truede sig onsdag aften til pengene og cigaretter, da han røvede Kwik Spar i Haderslev. Manden er mistænkt for to væbnede røverier på én uge.
  Røveriet fandt sted onsdag aften kl. 18.16 i Kwik Spar på Marstrup Bygade i Haderslev.
  Manden truede ekspedienten til at udlevere cigaretter og kontanter med en 20 cm lang kokkekniv.
  Politiet ønsker ikke at oplyse, hvor meget røveren slap af med.
  Manden flygtede i retning mod Haderslev Syd en champagnefarvet Toyota Landcruiser med registreringsnummer DC 78 303. På bilen er det er et klistermærke fra Toyota Autohandel i Kalundborg, fortæller vagtchef Erik Lindholdt fra Syd- og Sønderjyllands Politi til TV SYD.
  Bilen blev stjålet i forbindelse med et hjemmerøveri tirsdag i Asnæst på Sjælland. Da gerningsmanden er mistænkt for to væbnede røverier på én uge, advarer vagtchefen i mod at forsøge at tilbageholde ham.
  Til gengæld vil politiet meget gerne høre fra folk, der har set noget i sagen.
  Gerningsmanden beskrives som:
  30-40 år
  Kraftig
  Rødmosset ansigt
  Under røveriet var han umaskeret og bar en rød trøje.
  